Tolong jelaskan mengenai Ketibaan di Paris dari Moliere dalam bahasa melayu

Pada Jun 1643, bersama-sama dengan kekasihnya, Madeleine Béjart, serta dua orang adik-beradik Madeleine, Poquelin mengasaskan sebuah troupe (syarikat teater) yang bernama L'Illustre Théâtre. Malangnya, syarikat itu jatuh bankrap pada tahun 1645. Adalah pada masa ini bahawa Poquelin bermula menggunakan nama samaran Molière, kemungkinannya diilhami oleh sebuah desa kecil dengan nama yang sama di Perancis Selatan, berhampiran dengan Le Vigan. Adalah mungkin juga bahawa beliau menukarkan namanya untuk melepaskan ayahnya daripada menanggung rasa malu kerana mempunyai seorang pelakon sebagai ahli keluarganya. Kegagalan syarikat itu menyebabkan Molière dipenjarakan selama beberapa minggu, akibat hutangnya.

Molière dibebaskan atas bantuan ayahnya, dan kemudian bertolak dengan Madeleine untuk kunjungan desa-desa sebagai pelakon komedi kembara. Cara hidup ini berlangsung selama empat belas tahun. Pada mula-mulanya, beliau berlakon untuk syarikat-syarikat Charles Dufresne tetapi kemudian, menubuhkan syarikat sendiri. Semasa perjalanan-perjalanannya, beliau bertemu dengan gabenor Languedoc, Putera Conti, yang menjadi penaungnya. Molière menamakan syarikatnya sempena penaungnya ini. Bagaimanapun, persahabatan itu tamat kemudian, ketika Conti bergabung dengan musuh-musuh Molière dalam Parti des Dévots.

Molière tiba di Paris pada tahun 1658 dan mempersembahkan tragedi Nicomède dan farsa Le docteur amoureux (Jatuh Cinta Doktor) dengan setakat kejayaan di Louvre (ketika itu disewa untuk teater). Beliau dianugerahkan dengan gelaran Troupe de Monsieur (Monsieur ialah adik lelaki kepada Raja Perancis) dan dengan bantuan Monsieur, menggabungkan syarikatnya dengan Commedia dell'arte, sebuah syarikat Itali yang termasyhur. Syarikat baru itu dinamakan Petit-Bourbon. Molière memantapkan kedudukannya dalam teater mereka itu dan pada 18 November 1659, beliau berlakon dalam pertunjukan perdana Les Précieuses Ridicules (Wanita-wanita Muda yang Mengada-ada), salah satu mahakaryanya.

Les Précieuses Ridicules merupakan percubaan Molière yang sulung untuk mentertawai sesetengah gaya, tabiat dan kepura-puraan yang biasa berlaku di Perancis pada masa itu. Beliau mencipta frasa castigat ridendo mores, iaitu satira "mengkritik adat resam melalui kelucuan", yang kekadang disalah anggap sebagai sepatah peribahasa bahasa Latin. Kejayaan sulungnya tidak lama kemudian menjadi tumpuan perdebatan kesusasteraan yang meluas tentang gaya dan kandungan karyanya itu.